PolyAgent/wiki_georgian_en_parallel_20231101 huggingface dataset:
პატარა ვენეცია (ბაქო)

პატარა ვენეცია (ბაქო)
პატარა ვენეცია (აზერბ. Kiçik Venesiya) — სასეირნო ტურისტული, წყლის არხების სისტემა, რომელიც მდებარეობს აზერბაიჯანის დედაქალაქ ბაქოში, ზღვისპირა ბულვარის ტერიტორიაზე. „პატარა ვენეცია“ 1960 წლიდან არსებობს , არის ზღვისპირა პარკის ატრაქციონი და ითვლება პარკის სტუმრების საყვარელ ადგილად. პატარა ვენეციის არხების საერთო სიგრძეა 1350 მეტრი, სიღრმე 1,3 მეტრი. ქალაქის ფართობია 9740 მ².
ისტორია
50-იან წლებში ვენეციას ეწვია ბაქოს ქალაქის აღმასრულებელი კომიტეტის თავმჯდომარე ალიშ ლემბერანსკი. იტალიის ქალაქის სილამაზით მოხიბლულმა ლემბერანსკიმ ბაქოში დაბრუნებულმა გადაწყვიტა ბაქოში პატარა ვენეციის შექმნა და ადგილად ზღვისპირა ბულვარი შეირჩა. მიუხედავად იმისა, რომ პროექტი დიდი ხნის განმავლობაში განიხილებოდა, 1960 წელს ბაქოში გამოჩნდა პატარა ვენეცია და ბაქოს ბულვარი გახდა პირველი და ერთადერთი პარკი ყოფილ სსრკ-ში მსგავსი ატრაქციონით.
საღმოს ტერიტორია სრულად განათებულია. საღამოობით ჩართულმა განათებამ რომანტიკული ატმოსფერო შექმნა. აქ იკრიბებიან ოჯახები. საბჭოთა პერიოდში ის ასევე ცნობილი იყო როგორც ბავშვთა არხების სისტემა, რომელსაც ხუმრობით უწოდებდნენ „ბაქოს ვენეციას“, რომლის არხებზე მოძრავი კატარღები გვიან საღამომდე მოძრაობენ, ბაქოელ ხალხში ეს ადგილი მოწონებით და დიდი სიყვარულით სარგებლობს . სწორედ აუზებისა და არხების აღნიშნულმა სისტემამ მრავალი ვიზიტორი მიიპყრო ბულვარში .
2011 წლის 30 მარტს აზერბაიჯანის პრეზიდენტმა ილჰამ ალიევი, გაეცნო ბულვარის ტერიტორიაზე აზერბაიჯანული ხალიჩის მუზეუმის მშენებლობას და სწორედ აქ ვიზიტის დროს პრეზიდენტმა ბრძანება გასცა „პატარა ვენეციის“ რეკონსტრუქციის შესახებ. 2012 წლის 28 მაისს, დიდი რეკონსტრუქციის შემდეგ, პატარა ვენეცია საზეიმოდ გაიხსნა. გახსნით ცერემონიალს აზერბაიჯანის პრეზიდენტი ილჰამ ალიევი თავის მეუღლესთან მეჰრიბან ალიევასთან ერთად ესწრებოდა.
რეკონსტრუქციის დროს შენარჩუნდა ქალაქის ზოგადი სტრუქტურა, გაფართოვდა არხები, მოიტანეს ახალი კატარღები-გონდოლები. აქ აშენდა დამატებითი ხიდები და ასევე ორი რესტორანი: „Sharg“ („აღმოსავლეთი“) და „Italy“.
აღნიშნული ადგილი არამარტო ბაქოელების საყვარელი ადგილია, არამედ გახდა და იქცა ტურისტებისთვის ერთ-ერთ გამორჩეულ ადგილად ბაქოში.
რეკონსტურქცია
რეკონსტრუქციამ საშუალება მისცა დასასვენებელ ადგილს დაუბრუნდეს ჩვეული იერსახე და შეეტანა მას ახალი მახასიათებლები. არხების ზოგადი სტრუქტურა შენარჩუნებულია, მაგრამ წყალსატევები ფართოვდება. ახალი ხიდები სანაპიროდან სანაპიროზე გავრცელდა და იტალიიდან ჩამოტანილი ნამდვილი გონდოლები არხების გასწვრივ ტრიალებენ.
ტერიტორიაზე არის ზღაპრის გმირების ფიგურები - ბარონი მიუნჰაუზენი, მოლა ნასრედინი, მოხუცი ჰოტაბიჩი. აუზს ამშვენებს მოზაიკის ნაჭრებისგან გაკეთებული ვეშაპი. კვების ობიექტების სამზარეულო განკუთვნილია სხვადასხვა გემოვნების შეღავათების მქონე სტუმრებისთვის. ერთი რესტორანი აღმოსავლური სამზარეულოს ემსახურება, ხოლო მეორე - ევროპულს.
რესურსები ინტერნეტში
პატარა ვენეცია
სქოლიო
ბაქოს ღირსშესანიშნაობები
აზერბაიჯანის ტურიზმი
სლობოდკა (ედინეცის რაიონი)

სლობოდკა (ედინეცის რაიონი)
სლობოდკა — სოფელი მოლდოვაში, ედინეცის რაიონში. მდებარეობს ზღვის დონიდან 201 მეტრზე. 2004 წლის მონაცემებით, მოსახლეობა 3 821 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ედინეცის რაიონის სოფლები
ესტონეთის კონსტიტუცია

ესტონეთის კონსტიტუცია — ესტონეთის რესპუბლიკის ფუნდამენტური კანონი, რომელიც სახელმწიფო მოწყობას განსაზღვრავს როგორც დემოკრატიულ რესპუბლიკას, სადაც უმაღლესი ძალაუფლება მისი მოქალაქეების ხელშია. მიღებულ იქნა 1920 წლის 15 ივნისს, თავისუფალი წესით არჩეული ესტონეთის საკანონმდებლო ასამბლეის მიერ, ხოლო ძალაში იმავე წლის 21 დეკემბერს შევიდა. მეორე კონსტიტუცია დამტკიცდა 1934 წლის 24 იანვარს, 1933 წლის რეფერენდუმის საფუძველზე და ძალაში იყო მანა, სანამ 1938 წლის 1 იანვარს მესამე კონსტიტუცია შევიდოდა ძალაში. იგი ძალაში დე-ფაქტო დარჩა 1940 წლის 16 ივნისამდე, როდესაც ესტონეთის ოკუპაცია საბჭოთა კავშირმა მოახდინა, დე-იურე კი ის ძალაში 1992 წლის 28 ივლისამდე რჩებოდა, როდესაც ესტონეთის რესპუბლიკის მეოთხე და ამჟამინდელი კონსტიტუცია იქნა მიღებული რეფერენდუმის გზით.
რესურსები ინტერნეტში
The Constitution in English
Eesti Vabariigi põhiseadused by Elekrooniline Riigi Teataja
Eesti vabariigi põhiseadus
სქოლიო
ესტონეთის პოლიტიკა
კონსტიტუციები
DVD-სინგლი

DVD-სინგლი — სინგლის ფორმა DVD-ის სახით. ფორმატი წარდგენილი იქნა 1990-იანების ბოლოს/2000-იანების დასაწყისში, როგორც VHS-სინგლის შემცვლელი. სხვადასხვა ცნობილ DVD-სინგლს შორის არის კელი კლარკსონის „A Moment Like This“, ჯესიკა სიმფსონის „With You“ და Iron Maiden-ის „Satellite 15... The Final Frontier“.
DVD
სინგლების ტიპები
ილია მესტვირიშვილი

ილია მესტვირიშვილი
ილია ალექსანდრეს ძე მესტვირიშვილი (დ. 1917) — საქართველოს პარლამენტის დეპუტატი ქისტაურის 197 საარჩევნო ოლქიდან. დაიბადა თელავის მუნიციპალიტეტის სოფელ კურდღელაურში. 1942-1943 ილია მესტვირიშვილი შევიდა ჯარის რიგებში. მესტვირიშვილი სკკპ წევრია 1944 წლიდან. 1961 წელს ილია მესტვრიშვილი აირჩიეს საქართველოს კპ თელავის რაიკომის მეორე მდივნად. 1958 წლიდან 1961 წლამდე მუშაობდა თელავის რაიონის მშრომელთა დეპუტატების საბჭოს აღმასკომის სოფლის მეურნეობის ინპექციის მთავარ აგრონომად.
ლიტერატურა
საქართველოს პარლამენტი
დაბადებული 1917
თელავის მუნიციპალიტეტში დაბადებულები
ვალერი (საკუთარი სახელი)

ვალერი (საკუთარი სახელი)
ვალერი — საკუთარი სახელი. ნიშნავს „ღონიერს“, „ჯანმრთელს“. ქართულში გვხვდება მხოლოდ კაცის სახელად (შემოსულია რუსულის გზით), ლათინურში კი არსებობს მისგან ნაწარმოები ქალის სახელიც — ვალერია, რომელიც სხვა ენებშიც არის შესული. იმავე სიტყვის ფუძისაგან ნაწარმოებია სახელები: ვალენტი, ვალენტიონ, ვალენტინ, ვალენტინა. ვალერი რომაული საგვარეულო სახელია, საიდანაც ნაწარმოებია კიდევ ახალი სახელი ვალერიან, ვალერიანე.
სქოლიო
მამაკაცის სახელები
Estonian Bacon pig

Estonian Bacon pig
The Estonian Bacon is a meat pig breed from Estonia. It was developed from local landrace by crossbreeding it with German, Danish and Swedish landraces. Its appearance looks similar to the Danish Landrace.
See also
List of domestic pig breeds
References
Pig breeds originating in Estonia
Animal breeds originating in the Soviet Union
Sofulu, Agdam

Sofulu, Agdam
Sofulu is a village in the Agdam Rayon of Azerbaijan.
References
Populated places in Aghdam District
ტბა (1998 წლის ფილმი)

ტბა (1998 წლის ფილმი)
ტბა — 1998 წლის ქართული ფილმი. მისი რეჟისორი და სცენარის ავტორია კახა კიკაბიძე. ფილმში მონაწილეობენ: დიტო შველიძე (ზურა), ირაკლი მშვილდაძე (გასანა), ნათია გოგოჭური (დედა), ალინა ნოზაძე (თამარი) და სხვები.
ფილმის სიუჟეტი ეფუძნება ჰაინრიხ მანის ერთ-ერთი მოთხრობის მოტივებს.
სიუჟეტი
მას შემდეგ, რაც მთავარი გმირის, ზურას მამას კლავენ, დედა და შვილი სოფლიდან ქალაქში ჩამოდიან. მამის სიკვდილი ზურას ფსიქიკას სამუდამოდ შეარყევს. საკუთარი თავის განმტკიცების მიზნით, ახალ თანაკლასელებს იგი თავის ნებაზე ათამაშებს და სკოლის ლიდერი ხდება. მაგრამ საკუთარ თავთან დარჩენილი, ეული და მარტოსულია. ზურა სხვებთან ნიღბის ტარებას დიდხანს ვერ შეძლებს და საბოლოოდ, თანაკლასელები მას ზურგს აქცევენ.
რესურსები ინტერნეტში
ტბა ქართული კინოს მონაცემთა ბაზაში
1998 წლის ქართული ფილმები
მელოტრონი

მელოტრონი — ელექტრო-მექანიკური პოლიფონიური, ფირის გამეორებაზე დაფუძნებული კლავიშებიანი ინსტრუმენტი. იგი შემუშავდა ბირმინგემში (ინგლისი), 1963 წელს. მელოტრონი მომდინარეობს მსგავსი ინსტრუმენტისგან, ჩემბერლენისგან, თუმცა იძლევა მასობრივად ხარისხიანად წარმოების საშუალებას. ინსტრუმენტი მუშაობს მაგნიტური ფირის მის თავში გატარების მეშვეობით. შესაძლებელია ფირის რამდენიმე ნაწილის დაკვრა, რათა მუსიკოსმა მიიღოს სხვადასხვა ხმა.
სხვადასხვა დროს ინსტრუმენტს იყენებდა მრავალი შემსრულებელი, რომელთა შორის იყვნენ The Beatles, ჯენესისი და King Crimson.
მიუხედავად იმისა, რომ ინსტრუმენტის წარმოება შეწყდა 1986 წელს, მან 1990-იანებში პოპულარობა კვლავ დაიბრუნა და აღდგა მელოტრონის ორიგინალური მწარმოებელიც, Streetly Electronics. 2007 წელს მან გამოუშვა M4000, მოდელის M400 დიზაინით და ადრეული მოდელების ხმების ბიბლიოთეკით.
რესურსები ინტერნეტში
Mellotron.com – აშშ მწარმოებლები
Mellotronics.com – Streetly Electronics, ბრიტანული მწარმოებელი
Planet Mellotron – მელოტრონით ჩაწერილი ალბომების სია
ელექტრონული კლავიშებიანი საკრავები
ელექტრონული მუსიკალური საკრავები
კლავიშებიანი საკრავები
Camponotus ionius

Camponotus ionius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
აფხაზეთის ავტონომიური რესპუბლიკის მთავრობა

აფხაზეთის ავტონომიური რესპუბლიკის მთავრობა — აფხაზეთის ავტონომიური რესპუბლიკის უმაღლესი აღმასრულებელი ორგანო, რომელიც ახორციელებს აფხაზეთის ავტონომიური რესპუბლიკის აღმასრულებელ ხელისუფლებას და განსაზღვრავს საქმიანობის ძირითად მიმართულებებს. აფხაზეთის მთავრობა ანგარიშვალდებულია საქართველოს მთავრობისა და აფხაზეთის ავტონომიური რესპუბლიკის უმაღლესი საბჭოს წინაშე. მთავრობა შედგება მთავრობის თავმჯდომარის, მთავრობის თავმჯდომარის მოადგილისა და მინისტრებისგან. აფხაზეთის მთავრობის წევრს უფლება არა აქვს ეკავოს სხვა თანამდებობა, გარდა პარტიულისა, ასევე ეწეოდეს სამეწარმეო საქმიანობას, იღებდეს ანაზღაურებას სხვა საქმიანობისთვის, გარდა სამეცნიერო და პედაგოგიური საქმიანობისა.
აფხაზეთის ავტონომიური რესპუბლიკის მთავრობის სტრუქტურა და საქმიანობის წესი განისაზღვრება აფხაზეთის ავტონომიური რესპუბლიკის კანონით, რომლის პროექტს უმაღლეს საბჭოს წარუდგენს აფხაზეთის ავტონომიური რესპუბლიკის მთავრობა. მთავრობა თავის უფლებამოსილებას ახორციელებს საქართველოს კონსტიტუციის, საქართველოს კანონების, აფხაზეთის ავტონომიური რესპუბლიკის კონსტიტუციის, ამ კანონისა და სხვა შესაბამისი სამართლებრივი აქტების საფუძველზე.
აფხაზეთის ავტონომიური რესპუბლიკის უმაღლესი თანამდებობის პირი არის აფხაზეთის ავტონომიური რესპუბლიკის მთავრობის თავმჯდომარე, რომელიც წარმოადგენს აფხაზეთის ავტონომიურ რესპუბლიკას. აფხაზეთის მთავრობის თავმჯდომარეს კანონმდებლობით დადგენილი წესით საქართველოს მთავრობასთან შეთანხმებით თანამდებობაზე ნიშნავს და ათავისუფლებს უმაღლესი საბჭო. მთავრობის თავმჯდომარე ნიშნავს და ათავისუფლებს მთავრობის თავმჯდომარის მოადგილეს და მინისტრებს.
მთავრობის შემადგენლობა
რესურსები ინტერნეტში
აფხაზეთის ავტონომიური რესპუბლიკის მთავრობის ოფიციალური საიტი
სქოლიო
აფხაზეთის ავტონომიური რესპუბლიკის მთავრობა
ოსკარის 85-ე დაჯილდოება

ოსკარის 85-ე დაჯილდოება
ოსკარის 85-ე დაჯილდოების ცერემონია — საუკეთესო ფილმებისა და კინოხელოვანების რიგით 85-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2013 წლის 24 თებერვალს დოლბის თეატრში, ლოს-ანჯელესში, კალიფორნიის შტატში და მასში მონაწილეობა მიიღეს 2012 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. შოუს მასპინძელი იყო სეთ მაკფერლეინი. ამ დაჯილდოებაზე ყველაზე მეტი, 12 ნომინაცია მიიღო სტივენ სპილბერგის ფილმმა „ლინკოლნმა“.
ლაურეატები და ნომინანტები
სქოლიო
ოსკარის დაჯილდოების ცერემონიები
ახალგორის კვირაცხოვლის ეკლესია

ახალგორის კვირაცხოვლის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტში, ახალგორში. აგებულია შუა საუკუნეებში.
ნანგრევებად ქცეული, მცირე ზომის დარბაზული ეკლესია მდებარეობს ახალგორის აღმოსავლეთით 2,5-3 კმ. ნასოფლარ „ფიჭვნარის“ თავზე ჩრდილოეთის მიმართულებით. შემორჩა მისი ჩრდილოეთი კედელი კამარის ქუსლის დონეზე და აღმოსავლეთი კედელი სარკმლით, აბსიდის კონქის გარეშე. სამშენებლო მასალად გამოყენებულია საშუალო ზომის რიყის ქვა. ეკლესიის ჩრდილოეთით გალავნის კედლის ფრაგმენტებია შემორჩენილი.
ლიტერატურა
შიდა ქართლი, ახალგორის მუნიციალიტეტის არქიტექტურული მემკვიდრეობა, ტ. IV, თბ., 2008, გვ., 22
ახალგორის მუნიციპალიტეტის ტაძრები
Mauritia

Mauritia is a genus of fan palms which is native to northern South America and to the Island of Trinidad in the Caribbean. Only two species are currently accepted.
References
Trees of South America
Trees of Trinidad and Tobago
Arecaceae genera
ყარაჩაულ-ბალყარული ენა

ყარაჩაულ-ბალყარული ენა — ბალყარელები ყარაჩაელების მონათესავე თურქულენოვანი ხალხია, რომლებიც კავკასიის ჩრდილოეთის ქედის ცენტრალური ნაწილის მთიან მონაკვეთში მკვიდრობენ.
ბალყარულ ენაზე დამწერლობა 1924 წელს შეიქმნა (თავდაპირველად ლათინურ, შემდეგ რუსულ გრაფიკზე დაყრდნობით). ბალყარული ლიტერატურული ენის საფუძველს ბაქსანურ-ჩეგემური დიალექტი წარმოადგენს.
ლიტერატურა
როლანდ თოფჩიშვილი კავკასიის ხალხთა ეთნოლოგია, თბ.,2012
ირნიკში

ირნიკში — სოფელი რუსეთის ფედერაციაში, ბაშკირეთის რესპუბლიკის არხანგელის რაიონში.
2010 წლის მონაცემებით სოფელში ცხოვრობს 447 ადამიანი. რაიონულ ცენტრ არხანგელსკოედან დაშორებულია 15 კილომეტრით. უხლოესი რკინიგზის სადგურია პრიურალიე, რომელიც დაშორებულია 21 კმ-ით.
რესურსები ინტერნეტში
Совет муниципальных образований Республики Башкортостан.
არხანგელის რაიონის სოფლები
ლევან ნახუცრიშვილი

ლევან ნახუცრიშვილი (დ. ?) — ქართველი სპორტსმენი (სამბო), არჩილ ჩოხელის მემორიალის გამარჯვებული (2018, თბილისი, საქართველო, 74 კგ), ევროპული თამაშების გამარჯვებული (2019, მინსკი, ბელარუსი, 74 კგ).
ძირითადი შედეგები
რესურსები ინტერნეტში
ლევან ნახუცრიშვილი — ქართული სპორტი
თბილისში დაბადებულები
ქართველი სამბისტები
ვიქტორ დომუხოვსკი

ვიქტორ დომუხოვსკი (დ. 4 თებერვალი, 1948, ქუთაისი, სსსრ — გ. 24 მაისი, 2013, ვარშავა, პოლონეთი) — ქართველი ფიზიკოსი, პოლიტიკოსი. საქართველოს რესპუბლიკის უზენაესი საბჭოს დეპუტატი და საქართველოს პირველი პრეზიდენტის, ზვიად გამსახურდიას თანამებრძოლი.
ვიქტორ დომუხოვსკი დაიბადა 1948 წლის 4 თებერვალს, ქალაქ ქუთაისში. 1971 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტი . 1973 წლიდან იყო საქართველოს რესპუბლიკის მეცნიერებათა აკადემიის მეტალურგიის ინსტიტუტის მეცნიერ-თანამშრომელი, აგრეთვე საქართველოს მეტალურგთა თავისუფალი კავშირის გამგეობისა და დარბაზის წევრი. 1990 წელს ვიქტორ დომუხოვსკი „მრგვალი მაგიდა — თავისუფალი საქართველოდან“ საქართველოს რესპუბლიკის უზენაესი საბჭოს წევრად იქნა არჩეული. იყო საქართველოს ეროვნულ-ლიბერალური კავშირის, იურიდიული კომისიის წევრი, პატიმართა უფლებების ქვეკომისიის თავმჯდომარე; 1990 წელს უზენაესმა საბჭომ თვითმფრინავის გამტაცებელთა საქმის საგამოძიებო საპარლამენტო დროებითი კომისიის თავმჯდომარედ დაინიშნა. ამ საქმესთან დაკავშირებით, დომუხოვსკის შევარდნაძის „პირად პატიმარსაც“ უწოდებდნენ. მოგვიანებით იგი ემიგრაციაში, პოლონეთში წავიდა. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
ვიქტორ დომუხოვსკი 65 წლის ასაკში, პოლონეთის დედაქალაქში 2013 წლის 24 მაისს, გულის შეტევით გარდაიცვალა. ის 2 ივნისს, თბილისში დიღმის სასაფლაოზე დაკრძალეს. დაჯილდოებულია „ღირსების ორდენით“ (სიკვდილის შემდეგ)
რესურსები ინტერნეტში
ვიქტორ დომუხოვსკი — საქართველოს პარლამენტის ოფიციალური საიტი
დაბადებული 4 თებერვალი
დაბადებული 1948
გარდაცვლილი 24 მაისი
გარდაცვლილი 2013
საქართველოს რესპუბლიკის I მოწვევის უზენაესი საბჭოს წევრები
1795

1795
მოვლენები
დაიბადნენ
იანვარი
15 იანვარი : ალექსანდრე გრიბოედოვი — რუსი დიპლომატი და დრამატურგი. (გ. 1829)
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
31 ოქტომბერი : ჯონ კიტსი - ბრიტანელი პოეტი
18 სექტემბერი : რილეევი, კონდრატი - რუსი პოეტი-დეკაბრისტი
2 ნოემბერი : პოლკი, ჯეიმზ ნოქს - აშშ-ს მე -11 პრეზიდენტი
გარდაიცვალნენ
იანვარი
26 იანვარი : ბახი, იოჰან ქრისტოფ ფრიდრიხ - გერმანელი კომპოზიტორი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ტრევის შადრევანი

ტრევის შადრევანი — რომის უდიდესი შადრევანი, 25,9 მეტრი სიმაღლითა და 19,8 მეტრი სიგრძით.
ბაროკოს სტილის ეს შადრევანი 1732-1762 წლებში ააგო არქიტექტორმა ნიკოლო სალვიმ.
სასახლის მთელი ფასადი და შადრევანი მიღებულია, როგორც ერთი მთლიანობა, ამიტომაა, რომ შადრევანი გრანდიოზულად გვეჩვენება. სასახლის ცენტრალური ნიშიდან ამოდის ზღვის ნიჟარაზე მჯდომი ოკეანე, რომელსაც ექაჩებიან ტრიტონები და ჰიპოკამპუსები. მარჯვენა ბარელიეფზე ახალგაზრდა გოგონა რომაელ ჯარისკაცებს მიუთითებს წყაროზე. აღნიშნულ წყაროზე მოათავსეს აკვედუკი, რომლის მეშვეობითაც რომს წყალი მიეწოდებოდა. აკვედუკმაც და წყარომაც მიიღეს სახელწოდება Acqua Vergine (Acqua — წყალი, Vergine — ქალწული).
არსებობს ლეგენდა, რომ თუ შადრევანში ჩააგდებ ერთ მონეტას აუცილებლად დაბრუნდები რომში, ორი მონეტა — სასიყვარულო შეხვედრაა, სამი — ქორწილი, ოთხი — სიმდიდრე, ხუთი კი — განშორება. ყოველი წლის ბოლოს შადრევნიდან, დაახლოებით, 700 000 ევროს იღებენ.
შადრევნის მარცხენა ნაწილში მდებარეობს „მიჯნურთა მილები“. ლეგენდის მიხედვით, წყვილები, რომლებიც ამ მილებიდან დალევენ წყალს, სამუდამოდ ერთად იქნებიან.
ტრევის შადრევანს ბევრ ცნობილ ფილმში წავაწყდებით. მაგ: „რომაული არდადეგები“, „ტკბილი ცხოვრება“, სადაც შადრევანი მესამე მთავარ გმირად გვევლინება ანიტა ეკბერგთან და მარჩელო მასტროიანისთან ერთად და ა.შ.
რესურსები ინტერნეტში
The fountain is the blue rounded rectangle in the centre of the photo, just west of the Quirinal Palace.
Roman Bookshelf – Trevi Fountain – Views from the 18th and 19th centuries
Trevi Fountain Virtual 360° panorama and photo gallery.
Engraving of the fountain's more modest predecessor.
რომის შადრევნები
მაფალდა პორტუგალიელი

მაფალდა პორტუგალიელი (დ. 1195 — გ. 1 მაისი, 1256) — ბურგუნდიული დინასტიის წარმომადგენელი. პორტუგალიის მეფე სანშუ I-ისა და დედოფალ დულკა არაგონელის უმცროსი ასული. კასტილიის დედოფალი 1215-16 წლებში როგორც ენრიკე I-ის მეუღლე.
ადრეული წლები
მაფალდა დაიბადა 1195 წელს კოიმბრაში. იგი იყო პორტუგალიის მეფე სანშუ I-ისა და მისი მეუღლის, დედოფალ დულკა არაგონელის უმცროსი ქალიშვილი. მას სახელი ბებიის, პორტუგალიის დედოფალ მაფალდა სავოიელის პატივსაცემად დაარქვეს. აღსანიშნავია, რომ მისი დების მსგავსად, ისიც უცხო სახელმწიფოს მომავალ დედოფლად მოიაზრებოდა, ამიტომაც მშობლები ბავშვობიდანვე ამზადებდნენ ამისათვის და როგორც დედოფალს ისე მიმართავდნენ. ასევე აღსანიშნავია მისი საოცრად ახლო და თბილი ურთიერთობა ძმასთან, მომავალ მეფე აფონსუ II-თან. როდესაც მაფალდა სამი წლის იყო, 1198 წელს დედამისი შავმა ჭირმა შეიწირა.
ქორწინება
მშობლების მოლოდინები გამართლდა და 1215 წელს მაფალდა პოლიტიკური მიზეზების გამო დაქორწინდა კასტილიის მეფე ენრიკე I-ზე, რითაც იგი კასტილიის დედოფალი იყო. ენრიკე მაფალდაზე ათი წლით უფროსი იყო. აღსანიშნავია, რომ ქორწინების კონსუმაცია არასდროს მომხდარა, რადგან ენრიკე ვერ იტანდა მას. შედეგად, მათ ქორწინებაში არც ბავშვი გაჩენილა, რის გამოც 1216 წელს პაპმა მათი ქორწინება ანულირებულად სცნო, მაფალდამ დაკარგა დედოფლის წოდება და პორტუგალიაში დაბრუნდა. ამ ამბიდან ერთ წელიწადში გარდაიცვალა ენრიკე.
რელიგიური ცხოვრება
უკან დაბრუნებულმა მაფალდამ დარჩენილი ცხოვრება სულიერებას მიუძღვნა, მონაზვნად აღიკვეცა და არუკას სააბატოში დასახლდა. იგი მალევე გაწევრიანდა ცისტერციანელთა ორდენში. მისმა ძმამ მას დიდი თვიური პენსია გამოუყო, რასაც იგი მთლიანად ქველმოქმედებასა და ინფრასტრუქტურის გაუმჯობესებას ახმარდა. მისი ხელშეწყობით აშენდა ახალი ხიდები, ეკლესიები, მონასტრები და საავადმყოფოები.
დაბრუნებულმა მაფალდამ პილიგრიმად წასვლა მოისურვა და პორტუგალიის სიწმინდეების მოლოცვა გადაწყვიტა, რა დროსაც, 1256 წლის 1 მაისს, ქ. გონდომარში გარდაიცვალა. იგი დაკრძალეს არუკას სააბატოში. 1792 წელს რომის პაპმა იგი წმინდანად შერაცხა. მაფალდას ხსენების დღეა 2 მაისი.
ლიტერატურა
McMurdo, Edward. The History of Portugal: From the Commencement of the Monarchy to the Reign of Alfonso III, S. Low, Marston, Searle, & Rivington, 1888
Merton, Thomas. In the Valley of Wormwood, Liturgical Press, 2013, ISBN 9780879077587
დაბადებული 1195
გარდაცვლილი 1 მაისი
გარდაცვლილი 1256
პორტუგალიის ინფანტები
კასტილიის დედოფლები
კვალი

კვალი შეიძლება აღნიშნავდეს:
კვალი — ნიადაგის დასამუშავებელი იარაღით შექმნილი თხრილი
კვალი — ჩადენილ დანაშაულთან დაკავშირებით გამოწვეული ცვლილება გარესამყაროში
კვალი — ქართული ყოველკვირეული გაზეთი
კვალი — პოლიტიკური ორგანო
ეცნა

ეცნა – მაიას ცივილიზაციის არქეოლოგიური ძეგლი მექსიკაში, კამპეჩეს შტატში.
მოედნის ყველაზე ღირსშესანიშნავი ნაგებობა მთავარი ტაძარია, რომელიც დაშენებულია პლატფორმაზე და სიმაღლეში 40 მეტრია.
ეცნა დასახლებული იყო ჯერ კიდევ ძვ. წ. 400 წლისთვის. ქალაქი მოსახლეობამ ჩვ.წ. 1500 წელს მიატოვა. გვიანდელ კლასიკურ პერიოდში, ეცნა ქალაქ კალაკმულის მმართველობის ქვეშ შედიოდა.
ამჟამად ობიექტი მნახველთათვის ღიაა.
რესურსები ინტერნეტში
მაიას ცივილიზცია
მაიას ისტორია
მექსიკის არქეოლოგიური ძეგლები
მელიტონ სანებლიძე

მელიტონ სანებლიძე
მელიტონ (მელეტი) სტეფანეს ძე სანებლიძე (დ. 25 თებერვალი, 1905 — გ. 28 ნოემბერი, 1984) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1949), დოცენტი. ქართული ლანდშაფტური სკოლის დამაარსებელი. მისი ინიციატივით 1965 წელს დაარსდა მარტყოფის ფიზიკურ-გეოგრაფიული სტაციონარი.
ბიოგრაფია
მელიტონ სანებლიძემ დაამთავრა თბილისის სახელმწიფო უნივერსიტეტის პედაგოგიური ფაკულტეტის საბუნებისმეტყველო დარგი გეოგრაფიის სპეციალობით 1928 წელს. 1928–33 წლებში მუშაობდა თბილისის სახელმწიფო უნივერსიტეტის გეოგრაფიის კათედრაზე; 1933–40 წლებში ქუთაისის სახელმწიფო პედაგოგიურ ინსტიტუტში კათედრის გამგედ და ფაკულტეტის დეკანის მოვალეობის შემსრულებლად; 1940 წლიდან — თბილისის სახელმწიფო უნივერსიტეტის ფიზიკური ქვეყანათმცოდნეობის კათედრაზე, 1952–74 წლებში იყო იმავე კათედრის გამგე.
1951–80 წლებში თბილისის სახელმწიფო უნივერსიტეტის ფიზიკური გეოგრაფიის კათედრის გამგე. მელიტონ სანებლიძემ საკანდიდატო დისერტაცია დაიცვა 1949 წელს თემაზე: „ყაზბეგის რაიონის ფიზიკურ-გეოგრაფიული დახასიათება“. მის სადისერტაციო ნაშრომში გაანალიზებულია ლანდშაფტების ვერტიკალური ზონალობა, გამოყოფილია ზონები და ქვეზონები. გამოქვეყნებული აქვს რიგი სამეცნიერო სტატია, მეთოდური ლიტერატურა, მარშრუტული აღწერა და სხვა.
განსაკუთრებით აღსანიშნავია მისი ღვაწლი საქართველოს ძირითადი ლანდშაფტების დადგენასა და საქართველოს ფიზიკურ-გეოგრაფიულ დარაიონებაში. გამოყოფილი აქვს 15 ლანდშაფტური ზონა ანუ ტიპი. დიდი წვლილი მიუძღვის მყინვარწვერის შესწავლის საქმეში. იგი 19-ჯერ ავიდა მწვერვალზე. არჩეული იყო საქართველოს ალპური კლუბის საბჭოს წევრად.
მისი უშუალო ხელმძღვანელობით 1962 წელს დაარსდა მარტყოფის ფიზიკურ-გეოგრაფიული სტაციონარი, რომლის სამეცნიერო შრომები ცნობილი გახდა მთელ მსოფლიოში. თავდაპირველად მარტყოფის სტაციონარში მხოლოდ მეტეოროლოგიური დაკვირვებები წარმოებდა. შემდგომი ეტაპი კი დეტალური ფიზიკურ-გეოგრაფიული და ლანდშაფტური კვლევა-ძიებანი იყო. სტაციონარში ფართოდ იქნა შესწავლილი ასევე ლანდშაფტის მდგომარეობა და მისი დინამიკა.
საქართველოს უმაღლესი სკოლის დამსახურებული მუშაკი (1984). დაჯილდოებულია ივანე ჯავახიშვილის სახელობის მედლით (1968).
თხზულებები
სანებლიძე მ, საქართველოს სსრ ტერიტორიის ფიზიკურ-გეოგრაფიული დარაიონების ცდა;
სანებლიძე მ, საქართველოს სსრ ფიზიკურ-გეოგრაფიული მხარეებისა და ოლქების ძირითადი თავისებურებანი;
სანებლიძე მ, უკლება დ, ჯაყელი ქრ; საქართველოს სსრ ლანდშაფტური რუკა (ფიზიკურ-გეოგრაფიული დარაიონების სქემით).
სქოლიო
ქართველი გეოგრაფები
ქართველი პედაგოგები
თბილისის სახელმწიფო უნივერსიტეტის კურსდამთავრებულები
გეოგრაფიის მეცნიერებათა კანდიდატები
ფინური ლაპჰუნდი

ფინური ლაპჰუნდი — ძაღლის ჯიში, გამოყვანილი ფინეთში XVII საუკუნეში.
ეს ძაღლი ლაპლანდიური მწყემსი ძაღლის შთამომავალია. ჯიში გამოყვანილია ჩრდილოეთის შპიცისმაგვარი ძაღლების და ევროპის სამხრეთ ნაწილის ნაგაზის შეჯვარებით. თავდაპირველად ლაპჰუნდ იყენებდნენ ჩრდილოეთის ირმების სამწყემსად, ახლა ის მწყემსავს ცხვრებს და ძროხებს. სამხრეთ სკანდინავიისა დაკარელიის მთელ ტერიტორიაზე საამების ხალხი ირმების სამწყემსად ძაღლებს იყენებდნენ. როდესაც გაჩნდა აბორიგენების ინტერესი ძაღლების ჯიშების მიმართ, შვედებმა და ფინელებმა განაცხადეს თავისი უფლებები საამის საირმე ნაგაზზე. მითქმა-მოთქმის თავიდან ასაცილებლად, ოორივე ჯიშმა შვედურმა ლაპჰუნდმა, ანუ ლაპლანდიურმა შპიცმა, და ფინურმა ლაპჰუნდმა, ანუ ლაპინკოირამ — საერთაშორისო აღიარება ჰპოვა. თუმცა, თავისი არსით, ეს ერთი და იგივე ჯიშია.
ფინეთში აქტიური სელექცია უზრუნველყოფს ამ ძაღლის მწყემსის თვისებების შენარჩუნებას, ხოლო სხვა ადგილებში ის კომპანიონის სახით ჰყავთ. ლაპინკოირა ძლიერი აგებულებისაა, აქვს სქელი, ფუმფულა, სითბოიზოლირებადი ორფენა ბალანი. ყურები მოკლეა, სხეული სიგრძეში უფრო დიდია, ვიგრე სიმაღლეში, ზურგი სწორია, აქვს კომპაქტური, ცხვირთან ოდნავ შევიწროებული თავი, მოკლე დრუნჩი, დიდი, მუქი-ყავისფერი თვალები. უკანა ფეხები ძალიან სწორია, წინა თათები სხეულთან შედარებით მოკლე ჩანს, თითებს შორის ბეწვია, წინა თათების უკანა მხარეს ბალანი შესამჩნევად გრძელია, ყურები ორივე მხრიდან ბალნითაა დაფარული, რაც სიცივისგან იცავს, უკანა კიდურებს ფუმფულა ბეწვი ფარავს. ბალნის შეფერილობა მრავალფეროვანია.
რესურსები ინტერნეტში
ფინური ლაპჰუნდი
შპიცისმაგვარი ძაღლები
ფინური წარმოშობის ძაღლის ჯიშები
კოდილის ციხე

კოდილის ციხე — ციხე თურქეთში გუმუშჰანეს დასავლეთით 23 კმ–ზე სოფ. დიბერდის ჩრდილო–დასავლეთით მდებარე დიდ კლდეზეა აგებული. ციხე საშენი მასალისა და მშენებლობის ხელოვნების მიხედვით შუა საუკუნეებისაა. იგი საკმაოდ სტრატეგიულ ადგილასაა აშენებული და ალთინფინარ–შირან–თორულ–გუმუშჰანეს გზების დამცველია. შესაბამისად ერთდროულად აქ გამავალი გზების გასაკონტროლებლად და ამასთანავე თავდაცვითი მიზნებისთვისაა აგებული. ციხე ზღვის დონიდან დაახლოებით 1450 მ სიმაღლეზეა. აღმოსავლეთი და სამხრეთი კედლების სისქე 1,80–2 მ–ია. შესასვლელი სამხრეთ–დასავლეთით აქვს. იგი თაღოვანია. მისი სიმაღლე 3,40 მ, სიგანე — 2,10 მ. მშენებლობაში თავსართად თითო მეტრიანი ხის მასალაცაა გამოყენებული. ციხის საერთო სიგრძე აღმოსავლეთიდან დასავლეთით 40 მეტრია. შიდა ტერიტორიაზე დღემდე დაცულია სხვადასხვა დანიშნულების ნაგებობათა ნაშთები. შედარებით კარგად იკითხება ერთი სათავსოს და აღმოსავლეთით ორი კედლის ნანგრევები სამხრეთ–დასავლეთით 100 მეტრში, კლდეში ნაკვეთი 2,10 X1,90 და 1, 10 მ სიღრმის წყლის ცისტერნაა. ცისტერნის დასავლეთით კი — 7,40 მ სიგრძის კედლის 13 საფეხურია.
ლიტერატურა
ისტორიული ჭანეთის ცენტრალურ ნაწილში დაცული კულტურული მემკვიდრეობის ძეგლები (საფორტიფიკაციო ნაგებობები, ეკლესიები, საკომუნიკაციო და საყოფაცხოვრებო არქიტექტურის ნიმუშები), ბათ., 2019, გვ. 46 ISBN 978-9941-8-1990-2
თურქეთის ციხესიმაგრეები